ddrg/super_eurlex huggingface dataset:
ET Euroopa Liidu Teataja C 409/17

Euroopa Kohtu (teine koda) 10. septembri 2014. aasta otsus (Lietuvos vyriausiasis administracinis teismas’e eelotsusetaotlus – Leedu) – Vilniaus energija UAB versus Lietuvos metrologijos inspekcijos Vilniaus apskrities skyrius

(Kohtuasi C-423/13) (1)

((Eelotsusetaotlus - Kaupade vaba liikumine - Samaväärse toimega meetmed - Direktiiv 2004/22/EÜ - Mõõtesüsteemide metroloogiline kontroll - Kõikidele direktiivi nõuetele vastav soojaveearvesti, mis on ühendatud andmete kaugedastuse (kaugmõõtmise) seadmega - Keeld kasutada sellist arvestit ilma süsteemi eelneva metroloogilise kontrollita))

2014/C 409/23

Kohtumenetluse keel: leedu

Eelotsusetaotluse esitanud kohus

Lietuvos vyriausiasis administracinis teismas

Põhikohtuasja pooled

Hageja: Vilniaus energija UAB

Kostja: Lietuvos metrologijos inspekcijos Vilniaus apskrities skyrius

Resolutsioon

ELTL artiklit 34 ja Euroopa Parlamendi ja nõukogu 31. märtsi 2004. aasta direktiivi 2004/22/EÜ mõõtevahendite kohta tuleb tõlgendada nii, et nendega on vastuolus põhikohtuasjas käsitletavad siseriiklikud õigusnormid ja tavad, mille kohaselt käsitatakse kõigile selle direktiivi nõuetele vastavat ja andmete kaugedastuse (kaugmõõtmise) seadmega ühendatud soojaveearvestit mõõtesüsteemina, mistõttu ei või seda soojaveearvestit kasutada ette nähtud viisil enne, kui arvestit ja seda seadet, mis ühiselt moodustavad mõõtesüsteemi, on metroloogiliselt kontrollitud.

(1) ELT C 304, 19.10.2013.
Euroopa Kohtu (kolmas koda) 4. septembri 2014. aasta otsus (Vrhovno sodišče Republike Slovenije eelotsusetaotlus – Sloveenia) – Damijan Vnuk versus Zavarovalnica Triglav d.d.

(Kohtuasi C-162/13) (1)

((Eelotsusetaotlus - Mootorsõidukite kasutamise kohustuslik tsiviilvastutuskindlustus - Direktiiv 72/166/EMÜ - Artikli 3 lõige 1 - Mõiste „sõiduki kasutamine” - Õnnetus, mis põhjustati taluõues haagist vedava traktoriga))

(2014/C 395/14)

Kohtumenetluse keel: sloveeni

Eelotsusetaotluse esitanud kohus

Vrhovno sodišče Republike Slovenije

Põhikohtuasja pooled

Hageja: Damijan Vnuk

Kostja: Zavarovalnica Triglav d.d.

Resolutsioon

Nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta artikli 3 lõiget 1 tuleb tõlgendada nii, et selles sisalduva mõistega „sõiduki kasutamine” on hõlmatud sõiduki mis tahes kasutamine, mis vastab sõiduki tavapärasele otstarbele. Seega võib taluõues traktoriga manööverdamine eesmärgiga ajada küüni haagis, mida see traktor veab, nagu on kõne all põhikohtuasjas, selle mõiste alla kuuluda, mida aga eelotsusetaotluse esitanud kohus peab kontrollima.

(1) ELT C 156, 1.6.2013.
C 395/20

ET

Euroopa Kohtu (teine koda) 4. septembri 2014. aasta otsus (Fővárosi Közigazgatási és Munkaügyi Bírósági eelotsusetaotlus – Ungari) – Sofia Zoo versus Országos Környezetvédelmi, Természetvédelmi és Vízügyi Főfelügyelőség

(Kohtuasi C-532/13) (1)

((Eelotsusetaotlus - Looduslike looma- ja taimeliikide kaitse - Määrus (EÜ) nr 338/97 - Artikkel 11 - Impordiloa kehtetus üksnes nende loomaliigi isendite osas, keda kehtetuse alus tegelikult puudutab))

(2014/C 395/25)

Kohtumenetluse keel: ungari

Eelotsusetaotluse esitanud kohus

Fővárosi Közigazgatási és Munkaügyi Bíróság

Põhikohtuasja pooled

Hageja: Sofia Zoo

Kostja: Országos Környezetvédelmi, Természetvédelmi és Vízügyi Főfelügyelőség

Resolutsioon

Nõukogu 9. detsembri 1996. aasta määruse (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel artikli 11 lõike 2 punkte a ja b tuleb tõlgendada nii, et impordiluba, mis ei vasta nimetatud määruse tingimustele, tuleb lugeda kehtetuks vaid nende loomaliigi isendite osas, keda impordiloa kehtetuse alus tegelikult puudutab, ning seega on need isendid ainsad, kes tuleb selle liikmesriigi pädeva asutuse poolt, kus kõnealused isendid asuvad, kinni pidada ja vajaduse korral konfiskeerida.

(1) ELT C 15, 18.1.2014.
1.

Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artikli 1 lõiget 1 tuleb tõlgendada nii, et selle sätte tähenduses „tsiviil- ja kaubandusasjade” hulka kuulub veoteenuse osutamisest tuleneva võlgnevuse tasumisega seotud hagi, mille esitab pankrotis ettevõtja pankrotihaldur, kes on nimetatud liikmesriigis algatatud maksejõuetusmenetluses, ja mis on esitatud teenuse tellija vastu, kes asub teises liikmesriigis.
3.

Määrust nr 1346/2000 tuleb tõlgendada nii, et kui põhimenetlus on likvideerimismenetlus, kuulub see, kas teisese maksejõuetusmenetluse algatamise taotlust lahendav kohus võtab arvesse otstarbekuse kriteeriume, selle liikmesriigi õiguse valdkonda, mille territooriumil menetluse algatamist taotletakse. Liikmesriigid on menetluse algatamise tingimuste kehtestamisel siiski kohustatud järgima liidu õigust, eelkõige õiguse üldpõhimõtteid ja määruse nr 1346/2000 sätteid.
ET Euroopa Liidu Teataja C 421/11

Euroopa Kohtu (teine koda) 17. septembri 2014. aasta otsus (Hoge Raad der Nederlandeni eelotsusetaotlus – Madalmaad) – Commerz Nederland NV versus Havenbedrijf Rotterdam NV

(Kohtuasi C-242/13) (1)

((Eelotsusetaotlus - Konkurents - Riigiabi - ELTL artikli 107 lõige 1 - Abi mõiste - Tagatised, mille riigi osalusega äriühing on andnud pangale laenu andmiseks kolmandast isikust laenuvõtjatele - Tagatised, mille selle riigi osalusega äriühingu juht on andnud teadlikult äriühingu põhikirja sätteid eirates - Nimetatud äriühingu omanikuks oleva avalik-õigusliku isiku vastuseisu eeldamine - Garantiide riigile omistamine))

2014/C 421/14

Kohtumenetluse keel: hollandi

Eelotsusetaotluse esitanud kohus

Hoge Raad der Nederlanden

Põhikohtuasja pooled

Hageja: Commerz Nederland NV

Kostja: Havenbedrijf Rotterdam NV

Resolutsioon

ELTL artikli 107 lõiget 1 tuleb tõlgendada nii, et tegemaks kindlaks, kas riigi osalusega äriühingu antud garantiid on teda kontrollivale ametiasutusele omistatavad või mitte, omab lisaks kõikidele põhikohtuasjast tulenevatele asjaoludele ja garantiide võtmise kontekstile tähtsust esiteks asjaolu, et nimetatud äriühingu juhataja, kes need garantiid andis, tegutses ebaseaduslikult, hoidis garantiide andmist teadlikult saladuses ja eiras äriühingu põhikirja, ning teiseks asjaolu, et kui asjaomast ametiasutust oleks garantiide andmisest informeeritud, ei oleks viimane sellega nõustunud. Selliste asjaolude alusel saab niisuguses olukorras, nagu on kõne all põhikohtuasjas, ametiasutusele garantiide omistamise välistada vaid juhul, kui asjaoludest tuleneb, et ametiasutus ei ole kõnealuste garantiide andmisel osalenud.

(1) ELT C 207, 20.7.2013.
ET Euroopa Liidu Teataja C 421/8

Euroopa Kohtu (teine koda) 2. oktoobri 2014. aasta otsus (Bundesverwaltungsgericht’i eelotsusetaotlus – Saksamaa) – Martin Grund versus Landesamt für Landwirtschaft, Umwelt und ländliche Räume des Landes Schleswig-Holstein

(Kohtuasi C-47/13) (1)

((Eelotsusetaotlus - Ühine põllumajanduspoliitika - Otsetoetuskavade ühiseeskirjad - Ühine otsemaksete kava - Mõiste „püsirohumaa” - Maa, mida vähemalt viis aastat kasutatakse rohu ja muude rohttaimede kasvatamiseks ja mis ei kuulu põllumajandustootja külvikorra süsteemi - Maa, mida on küntud ja millele on seni seal kasvanud rohttaime asemele külvatud muu rohttaim))

2014/C 421/10

Kohtumenetluse keel: saksa

Eelotsusetaotluse esitanud kohus

Bundesverwaltungsgericht

Põhikohtuasja pooled

Hageja: Martin Grund

Kostja: Landesamt für Landwirtschaft, Umwelt und ländliche Räume des Landes Schleswig-Holstein

Resolutsioon

Komisjoni 29. oktoobri 2009. aasta määruse (EÜ) nr 1120/2009 (millega kehtestatakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) III jaotises sätestatud ühtsete osamaksete kava üksikasjalikud rakenduseeskirjad) artikli 2 punktis c toodud „püsikarjamaa” määratlust tuleb tõlgendada nii, et see hõlmab põllumajandusmaad, mida kasutatakse hetkel ja kasutati vähemalt viie viimase aasta jooksul rohu või muude rohttaimede looduslikuks kasvatamiseks, ehkki seda maad on kõnealusel ajavahemikul küntud ja sinna on seni seal kasvatatud rohttaime asemele külvatud muu rohttaim.

(1) ELT C 108, 13.4.2013.
2.

Direktiivi 2006/112 artikleid 56, 193 ja 196 tuleb tõlgendada nii, et sellises olukorras, nagu on kõne all põhikohtuasjas, kus äriühingu kolmandas riigis asuv püsiv tegevuskoht osutab tasu eest teenuseid äriühingu filiaalile, mis asub liikmesriigis ja kus kõnealune filiaal kuulub selles liikmesriigis asutatud gruppi, mida võib pidada üheks käibemaksukohustuslaseks, peab käibemaksu teenuste saajana tasuma nimetatud grupp.
2.

Määruse nr 2988/95 artikli 3 lõike 1 esimeses lõigus sätestatud aegumistähtaeg on kohaldatav mitte üksnes eeskirjade eiramise menetlemisele, mille tulemusena võidakse määrata halduskaristused selle määruse artikli 5 tähenduses, vaid ka menetlustele, mille tulemusena võidakse võtta haldusmeetmed sama määruse artikli 4 tähenduses. Kuigi kõnealuse määruse artikli 3 lõike 3 kohaselt on liikmesriikidel lubatud kohaldada pikemaid aegumistähtaegu kui selle artikli lõike 1 esimeses lõigus ette nähtud kolm või neli aastat, mis tulenevad enne nimetatud määruse vastuvõtmist kehtinud üldnormidest, siis läheb 20-aastase aegumistähtaja kohaldamine kaugemale sellest, mis on liidu finantshuvide kaitse eesmärgi saavutamiseks vajalik.
2.

Direktiivi 89/104/EMÜ artikli 3 lõike 1 punkti e kolmandat taanet tuleb tõlgendada nii, et selles sättes ette nähtud registreerimisest keeldumise põhjus on kohaldatav tähisele, mis koosneb ainult kauba kujust, millel on mitu omadust, mis võivad anda talle erinevaid märkimisväärseid väärtusi. See, kuidas sihtrühm kauba kuju tajub, on vaid üks asjaolu, mille põhjal saab asjaomase keeldumispõhjuse kohaldatavust hinnata.
3.

Määruse nr 2252/2004, mida on muudetud määrusega nr 444/2009, lisa tuleb koostoimes Rahvusvahelise Tsiviillennundusorganisatsiooni dokumendi 9303 1. osa IV jao punkti 8.6 sätetega tõlgendada nii, et sellega on vastuolus see, kui olukorras, kus liikmesriigi õiguses on ette nähtud, et isikunimi koosneb eesnimedest ja perekonnanimest, kannab see liikmesriik sünninime valikuliste isikuandmete osana passi masinloetava isikuandmete lehekülje andmeväljale 13.
ET Euroopa Liidu Teataja C 421/16

Euroopa Kohtu (üheksas koda) 2. oktoobri 2014. aasta otsus (Hof van Cassatie van België eelotsusetaotlus – Belgia) – Vlaams Gewest versus Heidi Van Den Broeck

(Kohtuasi C-525/13) (1)

((Eelotsusetaotlus - Ühine põllumajanduspoliitika - Määrus (EÜ) nr 2419/2001 - Teatavate toetuskavade ühtne haldus- ja kontrollisüsteem - Pindalatoetuse taotlus - Artikkel 33 - Sanktsioonid - Tahtlik eeskirjade eiramine))

2014/C 421/22

Kohtumenetluse keel: hollandi

Eelotsusetaotluse esitanud kohus

Hof van Cassatie van België

Põhikohtuasja pooled

Kaebuse esitaja: Vlaams Gewest

Vastustaja: Heidi Van Den Broeck

Resolutsioon

Komisjoni 11. detsembri 2001. aasta määruse (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, mida on muudetud komisjoni 23. jaanuari 2004. aasta määrusega (EÜ) nr 118/2004, artikli 33 esimest lõiku tuleb tõlgendada nii, et juhul, kui pindalatoetuse taotluse puhul on tuvastatud tahtlik eeskirjade eiramine, ei anta põllumajandustootjale ühtegi toetust, mida tal oleks olnud õigus saada selle taotlusega seotud toetuskava alusel, mille raames oli toetuskõlbulik kõnealuse eeskirjade eiramisega seotud põllukultuurirühm.

(1) ELT C 377, 21.12.2013.
ET Euroopa Liidu Teataja C 421/12

Euroopa Kohtu (seitsmes koda) 2. oktoobri 2014. aasta otsus (Hof van beroep te Brussel’i eelotsusetaotlus – Belgia) – Orgacom BVBA versus Vlaamse Landmaatschappij

(Kohtuasi C-254/13) (1)

((Eelotsusetaotlus - Tollimaksuga samaväärse toimega maksud - Riigimaksud - Flaami piirkonda imporditud loomasõnniku suhtes ette nähtud impordimaks - ELTL artiklid 30 ja 110 - Importija poolt tasumisele kuuluv maks - Imporditud loomasõnnikule ja Flaami piirkonnast pärinevale loomasõnnikule kehtestatud erinevad maksud))

2014/C 421/15

Kohtumenetluse keel: hollandi

Eelotsusetaotluse esitanud kohus

Hof van beroep te Brussel

Põhikohtuasja pooled

Kaebuse esitaja: Orgacom BVBA

Vastustaja: Vlaamse Landmaatschappij

Resolutsioon

ELTL artikliga 30 on vastuolus selline maks nagu on ette nähtud Flaami piirkonna 23. jaanuari 1991. aasta dekreedi keskkonna kaitsmise kohta väetistest lähtuva reostuse eest, mida on muudetud 28. märtsi 2003. aasta dekreediga, artikli 21 § -s 5, mida tuleb tasuda üksnes Flaami piirkonda imporditavalt loomasõnniku ja teiste väetiste ülejäägilt ja mida peab tasuma importija, samal ajal kui Flaami piirkonnas toodetud väetise ülejäägi puhul peab maksu tasuma tootja, ja mis arvutatakse teistsuguse meetodi alusel kui viimati nimetatud maksu arvutamise meetod. Selles osas ei ole oluline, et liikmesriik, kust väetise ülejääk Flaami piirkonda imporditakse, kohaldab selle ülejäägi ekspordil teistesse liikmesriikidesse maksu vähendamist.

(1) ELT C 207, 20.7.2013.
2.

Direktiivi 2001/29 artikli 5 lõike 3 punkti n koosmõjus direktiivi artikli 5 lõike 2 punktiga c tuleb tõlgendada nii, et see ei keela liikmesriikidel anda nende sätetega hõlmatud avalikele raamatukogudele õigust nende kogudesse kuuluvaid teoseid digiteerida, kui see on vajalik nende asutuste ruumides teoste kättesaadavaks tegemiseks eriseadmete kaudu.
ET Euroopa Liidu Teataja C 409/9

Euroopa Kohtu (teine koda) 11. septembri 2014. aasta otsus (Raad van State eelotsusetaotlus – Madalmaad) – Essent Energie Productie BV versus Minister van Sociale Zaken en Werkgelegenheid

(Kohtuasi C-91/13) (1)

((EMÜ-Türgi assotsiatsioonileping - Lisaprotokolli artikli 41 lõige 1 ja otsuse nr 1/80 artikkel 13 - Kohaldamisala - Uute piirangute kehtestamine asutamisvabaduse, teenuste osutamise vabaduse ja tööle pääsemise tingimuste suhtes - Keeld - Teenuste osutamise vabadus - ELTL artiklid 56 ja 57 - Töötajate lähetamine - Kolmandate riikide kodanikud - Tööloa nõue tööjõu vahendamise korral))

2014/C 409/12

Kohtumenetluse keel: hollandi

Eelotsusetaotluse esitanud kohus

Raad van State

Põhikohtuasja pooled

Kaebaja: Essent Energie Productie BV

Vastustaja: Minister van Sociale Zaken en Werkgelegenheid

Resolutsioon

ELTL artikleid 56 ja 57 tuleb tõlgendada nii, et nendega on vastuolus niisugused liikmesriigi õigusnormid, nagu on kõne all põhikohtuasjas, mille kohaselt siis, kui muus liikmesriigis asuv ettevõtja vahendab kolmanda riigi kodanikest töötajad esimeses liikmesriigis asuvale kasutajaettevõtjale, kes kasutab neid töötajaid teise samas liikmesriigis asuva ettevõtja jaoks töö teostamiseks, kehtib sellise vahendamise suhtes tingimus, et neil töötajatel peab olema tööluba.

(1) ELT C 147, 25.5.2013.
ET Euroopa Liidu Teataja C 409/13

Euroopa Kohtu (kolmas koda) 11. septembri 2014. aasta otsus (Korkein hallinto-oikeuse eelotsusetaotlus – Soome) – menetlus, mille algatas K Oy

(Kohtuasi C-219/13) (1)

((Eelotsusetaotlus - Ühine käibemaksusüsteem - Direktiiv 2006/112/EÜ - Artikli 98 lõige 2 - III lisa punkt 6 - Vähendatud käibemaksumäära kohaldamine ainult trükiraamatutele - Raamatud, mis on välja antud muul füüsilisel kandjal kui paber ja millele kohaldatakse harilikku käibemaksumäära - Neutraalne maksustamine))

2014/C 409/17

Kohtumenetluse keel: soome

Eelotsusetaotluse esitanud kohus

Korkein hallinto-oikeus

Põhikohtuasja pooled

K Oy

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (muudetud nõukogu 5. mai 2009. aasta direktiiviga 2009/47/EÜ), artikli 98 lõike 2 esimest lõiku ja III lisa punkti 6 tuleb tõlgendada nii, et nimetatud sätetega ei ole vastuolus sellised siseriiklikud õigusnormid nagu need, mis on vaatluse all põhikohtuasjas, mille kohaselt maksustatakse paberkandjal raamatuid vähendatud käibemaksumääraga ja raamatuid, mis on välja antud muul füüsilisel kandjal nagu CD, CD-ROM või USB-mäluseade, maksustatakse hariliku käibemaksumääraga, tingimusel et järgitakse ühisele käibemaksusüsteemile omast neutraalse maksustamise põhimõtet, mis tuleb kindlaks teha eelotsusetaotluse esitanud kohtul.

(1) ELT C 178, 22.6.2013.
1.

Liidu õigust ja täpsemalt ELTL artiklit 267 tuleb tõlgendada selliselt, et sellega on vastuolus niisugused liikmesriigi õigusnormid, nagu on vaidluse all põhikohtuasjas ja mille kohaselt peavad asja lahendavad apellatsiooni- või kassatsiooniastme üldkohtud juhul, kui nad leiavad, et liikmesriigi seadus on vastuolus Euroopa Liidu põhiõiguste harta artikliga 47, esitama enda menetluse raames konstitutsioonikohtule taotluse selle seaduse tervikuna kehtetuks tunnistamiseks, ega saa piirduda vaid sellega, et jätavad seaduse konkreetses kohtuasjas kohaldamata, juhul kui selle menetluse esmatähtsuse tagajärjel takistatakse üldkohtuid kasutamast oma õigust või täitmast oma kohustust esitada Euroopa Kohtule eelotsuse küsimusi nii enne taotluse esitamist seaduste põhiseadusele vastavust kontrollivale siseriiklikule põhiseaduslikkuse järelevalve kohtule, kui olenevalt olukorrast ka pärast seda, kui nimetatud kohus on taotluse lahendanud. Seevastu tuleb liidu õigust ja täpsemalt ELTL artiklit 267 tõlgendada nii, et niisugused liikmesriigi õigusnormid ei ole nende sätetega vastuolus, tingimusel, et liikmesriigi üldkohtutele jääb vabadus: — esitada igas menetlusetapis, mida nad sobilikuks peavad, ning isegi pärast põhiseaduslikkuse järelevalve vahemenetluse lõppemist Euroopa Kohtule kõik eelotsuse küsimused, mida nad vajalikuks peavad, — võtta kõik meetmed, mis on vajalikud liidu õiguskorraga antud õiguste esialgseks kohtulikuks kaitseks, ning — jätta vaidlusalune õigusnorm pärast vahemenetluse lõppemist kohaldamata, kui nad peavad seda normi liidu õigusega vastuolus olevaks. Eelotsusetaotluse esitanud kohtu ülesanne on kontrollida, kas põhikohtuasjas kõne all olevaid liikmesriigi õigusnorme saab tõlgendada kooskõlas liidu õigusest tulenevate nõuetega.
1.

Tuvastada, et kuna Itaalia Vabriik — ei võtnud kõiki vajalikke meetmeid vältimaks seda, et osa Rooma SubATO prügilatesse, välja arvatud Ceccina prügila, ja Latina SubATO prügilatesse ladestatud olmejäätmetest ei töödelda viisil, mis hõlmaks erinevate jäätmete sorteerimist ja nende orgaanilise osa stabiliseerimist, siis on ta rikkunud kohustusi, mis tulenevad nõukogu 26. aprilli 1999. aasta direktiivi 1999/31/EÜ prügilate kohta artikli 1 lõikest 1 ja artikli 6 punktist a ning Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid, artiklitest 4 ja 13 nende koostoimes; — ei rajanud Lazio maakonnas jäätmekõrvaldamisettevõtete nõuetekohast ja ühtset võrgustikku, mis arvestaks parimat võimalikku tehnikat, siis on ta rikkunud direktiivi 2008/98 artikli 16 lõikest 1 tulenevaid kohustusi.
ET Euroopa Liidu Teataja C 439/5

Euroopa Kohtu (kolmas koda) 9. oktoobri 2014. aasta otsus (Tribunalul Sibiu eelotsusetaotlus – Rumeenia) – Elena Petru versus Casa Judeţeană de Asigurări de Sănătate Sibiu, Casa Naţională de Asigurări de Sănătate

(Kohtuasi C-268/13) (1)

((Eelotsusetaotlus - Sotsiaalkindlustus - Määrus (EMÜ) nr 1408/71 - Artikli 22 lõike 2 teine lõik - Ravikindlustus - Teises liikmesriigis saadud haiglaravi - Eelnevast loast keeldumine - Esmaste ravimite ja meditsiinivarustuse puudumine))

(2014/C 439/07)

Kohtumenetluse keel: rumeenia

Eelotsusetaotluse esitanud kohus

Tribunalul Sibiu

Põhikohtuasja pooled

Hageja: Elena Petru

Kostjad: Casa Judeţeană de Asigurări de Sănătate Sibiu, Casa Naţională de Asigurări de Sănătate

Resolutsioon

Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, nõukogu 2. detsembri 1996. aasta määrusega (EÜ) nr 118/97 muudetud ja ajakohastatud redaktsioonis, mida on muudetud Euroopa Parlamendi ja nõukogu 17. juuni 2008. aasta määrusega (EÜ) nr 592/2008, artikli 22 lõike 2 teist lõiku tuleb tõlgendada nii, et sama artikli lõike 1 punkti c alapunkti i alusel nõutud loa andmisest ei saa keelduda, kui kõnealust haiglaravi ei ole võimalik kindlustatu elukohajärgses liikmesriigis õigeaegselt saada esmaste ravimite ja meditsiinivahendite puudumise tõttu. Seda võimatust tuleb hinnata lähtuvalt selle liikmesriigi kõigi raviasutuste tasemest, mis suudavad kõnealust ravi pakkuda, ja võttes arvesse seda aja kulgu, mille jooksul seda ravi on võimalik õigeaegselt saada.

(1) ELT C 207, 20.7.2013.
ET Euroopa Liidu Teataja C 439/6

Euroopa Kohtu (viieskoda) 9. oktoobri 2014. aasta otsus (Grondwettelijk Hof’i eelotsusetaotlus – Belgia) – Isabelle Gielen versus Ministerraad

(Kohtuasi C-299/13) (1)

((Maksustamine - Direktiiv 2008/7/EÜ - Artikli 5 lõige 2 ja artikkel 6 - Kapitali koondumise kaudne maksustamine - Maks, millega maksustatakse esitajaväärtpaberite vahetamist nimelisteks väärtpaberiteks või elektroonilisteks väärtpaberiteks))

(2014/C 439/08)

Kohtumenetluse keel: hollandi

Eelotsusetaotluse esitanud kohus

Grondwettelijk Hof

Põhikohtuasja pooled

Hageja: Isabelle Gielen

Kostja: Ministerraad

Resolutsioon

Nõukogu 12. veebruari 2008. aasta direktiivi 2008/7/EÜ kapitali suurendamise kaudse maksustamise kohta artikli 5 lõiget 2 tuleb tõlgendada nii, et nimetatud sättega on vastuolus see, kui esitajaväärtpaberite nimelisteks väärtpaberiteks või elektroonilisteks väärtpaberiteks ümbervahetamiselt võetakse maksu nagu põhikohtuasjas. Sellist maksustamist ei saa õigustada nimetatud direktiivi artikli 6 alusel.

(1) ELT C 226, 3.8.2013.
ET Euroopa Liidu Teataja C 439/9

Euroopa Kohtu (viies koda) 9. oktoobri 2014. aasta otsus (Consiglio di Sato eelotsusetaotlus – Itaalia) – Ministero dell’Economia e delle Finanze, Amministrazione Autonoma dei Monopoli di Stato (AAMS) versus Yesmoke Tobacco SpA

(Kohtuasi C-428/13) (1)

((Eelotsusetaotlus - Maksusätted - Õigusaktide ühtlustamine - Direktiivid 95/59/EÜ ja 2011/64/EL - Tubakatoodetele kohaldatava aktsiisi struktuur ja määrad - Aktsiisi määramine - Põhimõte, mille kohaselt kehtestatakse kõikide sigarettide aktsiisimäär - Liikmesriigi võimalus kehtestada minimaalne aktsiisisumma - Kõige madalama hinnaklassi sigaretid - Siseriiklikud õigusnormid - Erikategooria sigaretid - Aktsiisi kehtestamine määraga 115 %))

(2014/C 439/12)

Kohtumenetluse keel: itaalia

Eelotsusetaotluse esitanud kohus

Consiglio di Sato

Põhikohtuasja pooled

Apellandid: Ministero dell’Economia e delle Finanze, Amministrazione Autonoma dei Monopoli di Stato (AAMS)

Vastustaja: Yesmoke Tobacco SpA

Resolutsioon

Nõukogu 21. juuni 2011. aasta direktiivi 2011/64/EL tubakatoodetele kohaldatava aktsiisi struktuuri ja määrade kohta artikli 7 lõiget 2 ja artikli 8 lõiget 6 tuleb tõlgendada nii, et nendega on vastuolus selline siseriiklik õigusnorm, nagu on arutusel põhikohtuasjas, mis ei kehtesta kõigile sigarettidele sama suurt minimaalset aktsiisi, vaid sätestab minimaalse aktsiisi, mida kohaldatakse ainult sellistele sigarettidele, mille jaemüügihind on madalam kõige nõutavama hinnaklassi sigarettide jaemüügihinnast.

(1) ELT C 313, 26.10.2013.